Exqrch/javanese-Komodo-pixelgpt huggingface dataset:
Wonten unèn-unèn ingkang ngandharaken bilih Perancis punika sampun dipunkalahaken amargi satunggaling wanita nanging badhé pulih malih déning satinggaling priyantun èstri
Kathah ingkang ngira-ira bilih ramalan punika kanggé Jeanne d'Arc
Wonten ing carita fiksi, gesangipun punika dados "inspirasi" Marquis de Sade, satunggaling novèl nalika taun 1813 "Histoire secrete d'Isabelle de Baviere, reine de France"
Bibar wiwitanipun Raja gerah, masarakat umum pitados bilih gerah méntal lan boten sagedipun Charles anggènipun mréntah punika amargi sikir lan mantra, kados ing wiwitan taun 1380an kabar mau nyebar bilih pengadilan mau ngginakaken ngèlmu sikir
Ing taun 1397, garwanipun Orléans, Valentina Vasconti kapeksa kedah nilaraken Paris amargi piyambakipun dipunarani ngginakaken sikir
Para penyihir ketarik dhateng pengadilan "raja edan" mawi janji obat lan asring dipun-ginakaken minangka piranti pulitik déning sapérangan fraksi
Pratélan tiyang ingkang dipunarani nyihir Charles punika dipunrantam lan Isabeau ugi Orléans kedhaptar wonten ing mriku
Miturut babad Pinton punika, Orléans celak sanget kaliyan rayi iparipun, ingkang enèm lan ayu Isabeau saking Bavaria
Ratu ingkang sregep lan mawi rikma coklat nembé yuswa kalih dasa, garwanipun édan
Pinton ngandharaken Ratu lan Orléans punika dipuntilaraken déning Charles nglampahi tumindak ingkang awon , nelasaken arta ingkang kathah ing acara hiburan pengadilan.
Dipunarani nyelèwèng, dhedhasar satunggal pada (paragraph) saking sujarah Pinton ingkang miturut Adams sapunika boten saged dipundadosaken bukti
Isabeau punika dipunsebat ndhèrèk ing gesang ingkang méwah lan awis, busana mawi permata lan model rambut ingkang dipunkepang bunder lan inggil
Ing taun 1406 satunggaling satir pro-Burgundia piyambakipun dipunarani mimpin Prancis marang perang sedhèrèk amargi boten sagedipun njurung fraksi tunggal
Nalika abad kaping 18 lan abad kaping 19, sujarawan paring tandha marang Isabeau minangka tiyang ingkang "naté zina, mewah, licik, lan Ratu ingkang boros" ningali saking prestasinipun wonten ing pulitik lan prabawa ing pulitik
Satunggaling buku ingkang kondhang dipunserat déning Louise de Karalio (1758-1822) babagan awonipun Ratu Perancis sadèrèngipun Marie Antoinette
Karalio nyerat "Isabeau punika gesang déning kamurkan kanggé mbeta risaking nagara lan nyadé marang mungsuh-mungsuhipun; Isabeau saking Bavaria medal lan pawiwahanipun dipunwontenaken ing Amiens nalika tanggal 17 Juli 1385 badhé dipunsebat minangka prastawa ingkang paling damel ajrih wonten ing sajarah"
Kados kathahipun ing Valois, Isabeau punika satunggaling kolektor seni apresiatif
Piyambakipun remen kaliyan "perhiasan"
Piyambakipun ijolan bebungah Warsa Enggal kaliyan Adipati saking Berry, salah satunggal pérangan ingkang taksih wonten inggih punika patung ronde-bosse Saint Catherine
Dokumentasi nedahaken piyambakipun paring dhawuh sapérangan tugelan saking tukang emas ing Paris
Wiyosipun 12 laré Isabeau punika kecathet
Isabeau gadhah enem putra lan enem putri
Ingkang kapisan wiyos ing taun 1386 lajeng ingkang pungkasan, Philip wiyos ing taun 1407
Saking enem laré, ingkang tiga punika séda nalika taksih enèm
Kalihan laré putra ingkang taksih gesang Charles VII gesang dumugi diwasa
Gansal saking enem laré èstri slamet, ingkang sekawan sampun krama lan ingkang satunggal, Marie (1393-1438) dipunkintun nalika umur sekawan taun supados gesang ing satunggaling biara, lan piyambakipun dados kepala biara mau
Nalika taun 1386, ing umur 16 taun Isabeau wiyosaken laré kapisan ingkang boten séda nalika taksih bayi
Laré èstri lajeng wiyos kalih taun salajengipun lajeng gesang dumugi taun 1390
Putrinipun ingkang kaping kalih, Isabella wiyos nalika taun 1389 , krama ing umur pitung taun kapisan kaliyan Richard II saking Inggris, Lajeng Charles, Adipati Orleans
Putri ingkang angka tiga, Joan (1391-1433) ingkang gesang dumugi umur 42 taun krama kaliyan John VI, Adipati Bretagne
Putri ingkang angka sekawan Michelle (1395-1422), garwa kapisanipun Philip Saé, séda tanpa laré ing umur 27 taun
Catherine saking Valois, Ratu Inggris, (1401-1438) krama kaliyan Henry V saking Inggris, Sir Owen Tudor mendhet dados garwa ingkang kaping kalih
Charles VII, (1403-1461) krama kaliyan Marie saking Anjou
Charles, Dauphin Viennois, Adipati Guyenne (1392-1401) boten wonten masalah
Louis, Dauphin Viennois (1397-1415), krama kaliyan Margaret saking Burgundia dipungambaraken minangka Dauphin ing Shakespeare Henry V, Piyambakipun séda nalika umut 19 taun
John, Dauphin saking Perancis (1398-1417), Dauphin Viennois, Adipati Touraine (1398-1417) punika garwa kapisan Jacqueline, Countess of Hainault
Miturut sejarawan modern Isabeau manggèn celak kaliyan mangsa-mangsa alitipun laré-laré, wisata sesarengan, maringi bebungah, nyerat serat, paring teks kanggé renungan, lan ngatur supados putra-putrinipun saged kadidik.
Rum (unjukan mawi alkohol) Rum (rhum) inggih punika unjukan mawi alkohol saking asil fermentasi lan distilasi saking molase (tetes tebu) utawi toya tebu ingkang kalebet "produk samping" indhustri gula
Rum asil distilasi wujud cuwèran warna bening lan padatanipun dipunsimpen kanggé prosès pematangan ing jero tong ingkang dipundamel saking kayu ek utawi kayu jinis sanèsipun
Produsen rum paling ageng ing donya punika nagara-nagara Karibia lan sedawanipun aliran Kali Demerara ing Guyana, Amérika Kidul
Kajawi punika, pabrik rum wonten in nagara-nagara sanès ing donya kados Australia, India, Kepuloan Reunion
Rum kapérang saking manéka jinis kanthi kadar alkohol ingkang béda-béda
Rum putih padatanipun kanggé campuran koktail
Déné rum warna coklat radi emas lan peteng punika kanggé masak, damel kue, lan kanggé campuran koktail
Namung rum mawi kuwalitas inggil kemawon ingkang padatanipun dipununjuk tanpa campuran utawi dipuntambah ès watu ("on the rocks")
Rum gadhah peranan ingkang wigati wonten ing kabudayan tiyang ing Hindia Kulon lan kondhang minangka unjukan "perompak" lan Angkatan Laut Karajan Inggris
Asal-usul tembung "rum" boten dipunmangertosi kanthi cetha
Kathah pamanggih ingkang ngandharaken bilih asalipun tembung punika saking "rumbullion" ingkang ateges "hingar-bingar"
Pamanggih sanès ngandharaken bilih rum dipunpendhet saking gelas ageng kanggé unjukan tiyang Walanda ingkang dipunsebat "rummers", saking tembung "roemer" utawi gelas ngunjuk
Sanèsipun saged ugi rum punika cekakan saking "saccharum" (basa Latin untuk gula), utawi "arôme" (Basa Perancis kanggé aroma)
Ing Amérikah Sarékat, istilah "rumme" (rum) wiwit dipunginakaen saking Mèi 1657
Kala punika, Konggrès Persemakmuran Massachusetts ("General Court of Massachusetts") menging nyadé unjukan mawi alkohol inggil menapa kemawon namanipun "rumme", "strong water"', anggur, brendi, lan sanèsipun
Wujud wiwitan saking rum punika sampun dipundamel déning tiyang jaman purbakala
Unjukan asil saking fermentasi toya tebu prakiraan sampun dipundamel déning tiyang India lan tiyang Cina kuna
Cara anggènipun damel unjukan mau nyebat wonten ing papan-papan sanès lan dados unjukan "brum" ingkang sampun dipundamel tiyang Melayu èwunan taun kepengker
Marco Polo nyathet ing abad kaping 14 bilih piyambakipun dipuntaweni unjukan "anggur saking gula ingkang écho sanget" ing papan ingkang sapunika dipunsebat Iran
Distilasi rum kapisan dipunlampahi ing abad kaping 17 déning pekerja perkebunan tebu ing Karibia
Panemunipun punika budak kebon ingkang mangertos bilih molase saged dipunfermentasi dados alkohol
Prosès distilasi dipunlampahi dhumateng asil fermentasi supados pikantuk unjukan mawi kadar alkohol inggil wujud rum ingkang kapisan.
Kali Seine Kali Seine (diwaca IPA: /sɛn/ sajeroning basa Prancis) ya iku sawijining kali utama kang dumunung ana ing sisih kulon Prancis
Kali iki minangka salah siji saka lalu lintas udara komersial lan uga dadi jujugan plesiran , mligi ana ing sajeroning kutha Paris
Jeneng Aepycamelus iku asalé saka tembung Latin Sequanus
Kali kang ana ing kutha mecah dadi rong pérangan.Sajeroning basa Paris ing Prancis diarani la Direkt rive (" sisih tengen" ) lan la gauche rive (" Sisih kiwa ")
Kaanan kaya mangkono ngandut wedharan minangka pinggir tengen ya iku Paris Lor lan pinggir kiwa Paris Kidul.Paris Lor luwih makmur tinimbang Paris Kidul.
Marshmallow Marshmallow utawi manisan kenyal inggih punika dhaharan mawi tèkstur kados busa ingkang lembut kanthi manéka wujud, rasa, lan warna
Marshmallow manawi dipundhahar lèlèh wonten ing tutuk amargi punika asil saking campuran gula utawi sirup jagung, putih tigan, gelatin, gom arab, lan bahan perasa ingkang dipunkocok dumugi mekar
Marshmallow punika kalebet "makanan ringan" ingkang asring dipuntedhi bibar dipunpanggang wonten ing "api unggun"
Manawi dipunpanggang, pérangan njawi saking marshmallow punika nglampahi karamelisasi déné wonten ing pérangan njero punika radi cair
Dangunipun manggang punika gumantung selera, wiwit saking namung sekdhik éwah warna dumugi manisan kenyal terang lan radi gosong
Resep kanggé damel manisan kenyal wonten langkung saking 1.000 cara ingkang béda
Resep tradhisional manisan kenyal punika boten mawi gelatin, nanging ngginakaken sari akar taneman semak "Althaea" (génus) / marshmallow ("Althea officinalis"), saéngga dhaharan punika dipunwastani marshmallow
Bapak kadhokteran, Hippocrates ngginakaken marshmallow kanggé nambani memar lan kelangan getih
Dioscorides nyerat babagan sipat-sipat saénipun marshmallow, déné Horace ngalem laksatif saking godhong lan oyot taneman mau
Dhokter Romawi ngginakaken marshmallow kanggé nambani gerah waja, cokotan gegremet, bengkak amargi kadhemen, lan kulit ingkang kénging iritasi
Penduduk Cina, Mesir, lan Roma dhahar manéka jinis marshmallow
Penduduk Prancis dhahar kembang lan godhong kanthi wujud salad
Marshmallow rumiyin punika kanggé nambani gerah waja, cokotan gegremet, gangguan pencernaan, lan diare ing Éropah nalika abad tengahan
Nalika bayi nembé tuwuh wajanipun ugi dipunparingi marshmallow
Bibar Alex Doumak matenaken prosès anggènipun ekstrusi ing taun 1948, manisan kenyal wiwit dipundamel ing pabrik mawi mesin ekstrusi
Asilipun punika wujud manisan kenyal awujud silinder ingkang dipuntugel-tugel lan dipungulingaken ing campuran glepung jagung lan gula alus
Sapunika, manisan kenyal dipunremeni déning anak-anak ugi tiyang diwasa
Saged dipundhahar langsung kemawon ugi saged dipunlebetaken ing unjukan (cokelat susu, café mocha), dipundamel kue lan gula-gula (biskuit Mallomars, Peeps), utawi minangka penghias sajean panutup
Tipe manisan kenyal ingkang kathahipun dipundamel punika: manisan kenyal timbul ("extruded marshmallow"), manisan kenyal endapan ("deposited marshmallow"), manisan kenyal tugelan (" cut marshmallow"), manisan kenyal butiran ("grained marshmallow "), "nougat", manisan kenyal kue busa (" marshmallow-meringues") lan biskuit sarta isi kue wafel (" wafer ")
Produk-produk mau, béda babagan tekstrur, formulasi, bahan ingkang dipun-ginakaken, lan tingkat aerasi.
Kèju èmmental Emmental, Emmentaler, Emmenthal, utawi Emmenthaler inggih punika kèju saking Switserlan ingkang dipundamel saking susu sapi mentah gadhah kathah bolongan utawi mata mawi ukuran ingkang ageng
Keju punika kondhang minangka "keju Switserlan" ing Amérika Utara sanajan kèju Switserlan boten tansah tumuju ing "Emmental"
Tiruan kèju Emmental ing Nurwègen kondhang kanthi namanama Jarlsberg
Kèju punika pikantuk namanipun saking tlatah asalipun inggih punika lembah Emme ing Canton Bern lan sampun pikantuk sertifikasi saking AOC ("Appellation d'Origine Contrôlée")
Sertifikasi AOC damel namung kèju ingkang dipunproduksi ing Emmental kemawon ingkang saged dipunparingi label "Emmentaler Switserlan"
Nanging nama "kèju Emmental" boten dipunjagi saéngga kathah ingkang niru ing manéka nagara
Kèju Emmental punika sampun dipunproduksi saking taun 1293
Wiwitanipun keju punika dipundamel ing mangsa panas ing tlatah pagunungan déning para peternak
Para peternak mau produksi kèju Emmental kanthi gunggung ingkang alit kanggé dipundhahar déning kulawarganipun lan kanggé mbayar "tuan tanah"
Keju Emmental kapisan dipunsebataken wonten ing taun 1542
Kala punika keju mau dipunparingaken marang penduduk Langenthal minangka kompensasi amargi musibah kobongan ingkang kalampahan
Pabrik-pabrik kèju wiwit wonten kapisan ing lembah Emme nalika taun 1815 lan saking kala punika area produksi kèju punika wiwit mekar
Wujud saking kèju Emmental punika bunder mawi diamèter 76 dumugi 94 centimeter lan dhuwur antawisipun 18 dumugi 25 sentimèter
Déné bobot kèju punika antawisipun 60 dumugi 130 kilogram
Werna saking kèju punika krem pucet uatwi kuning, déné kulitipun mawi warna coklat radi kuning
Kèju punika kondhang gadhah bolongan ingkang ageng lan kathah
Amargi sipatipun ingkang gampil lèlèh, kèju Emmental asring dipun-ginakaken kanggé roti lapis bakar, fondue, quiche lan burger kèju
Anggènipun damel kèju Emmental punika mirib kaliyan kèju Gruyère
Kèju Emmental dipundamel mawi ngginakaken susu mentah saking sapi ingkang dipakan damen
Susu mau dipunkenthelaken mawi bakteri lajeng dipuncithak
Keju ingkang sampun dipuncithak dipunwalik kanggé penggaringan lajeng dipunkom wonten ing toya asin lan dipunmatengaken wonten ing gua
Pematengan dipunlampahi wonten ing papan ingkang adhem kanthi dangu kalih minggu
Lajeng kèju-kèju dipunpindhah dhateng ruangan ingkang langkung anget antawisipun 6 dumugi 8 minggu supados wonten prosès fermentasi
Nalika prosès fermentasi, kèju-kèju ngasilaken karbondioksida ingkang boten saged medal amargi kulit kèju ingkang kandhel
Gas karbondioksida mau lajeng damel bolongan ing kèju Emmental.
Pierre de Coubertin Pierre de Frédy, baron de Coubertin (#ALIH) ya iku guru lan sejarawan saka nagara Prancis, nanging panjenenegané luwih kaloka minangka panemu Olimpiade Modern
Panjenengané uga gladhèn tinju, anggar, numpak jaran lan dayung
Panjenengane yakin manawa ulah raga ya iku watu oncatan kanggo ènergi moral sing anyar
Lahir saka kulawarga aristokrat, de Coubertin olèh inspirasi saka kunjungané ing pawiyatan luhur ing nagara Inggris lan Amérikah Sarékat, lan mutusaké kanggo ndandani pendhidhikan ing nagarané
Salah sijining cara ya iku lumantar pendhidhikan ulah raga, sing miturut panjenengané pérangan wigati saka perkembangan cah enom
Panjenengané mikiraké ide babagan kajuaraan internasional kanggo promosi para atlet
Bareng karo minaté sing dhuwur karo Olimpiade Kuno-kasil saka panemuan arkéologi ora suwé sadurungé ing Olympia, Yunani-de Coubertin nggawé rencana kanggo nguripaké manèh Olimpiade sing wés ora narik minat
Kanggo promosi, rencanané panjenengané ngatur salah sijining kongres internasional tanggal 23 Juni 1894 ing Sorbonne, Paris
Ing kunu panjenengané nawaraké kanggo nggawa manèh Olimpiade
Konggrès mau rampung kanthi dumadiné Komite Olimpiade Internasional (IOC) lan de Coubertin dadi salah sijining pengurus ya iku dadi sekretaris umum
Saliyané iku uga diputusaké manawa Olimpiade modhèren sing kapisan bakal diènèkaké ing kutha Athena, Yunani lan bakal kadadéan petang taun pisan
Olimpiade Athena taun 1896 suksès, lan de Coubertin njupuk alih kalungguhan minangka présidhèn IOC sawisé Demetrius Vikelas ngunduraké diri
Sanadyan mangkono, rong Olimpiade salanjuté ora pati kasil amarga masalah internasional, ya iku ana babagan sing luwih apik sing bisa narik perhatiané masarakat umum
Kabèh owah wiwit Olimpiade Athena taun 1906 lan wiwit iku Olimpiade ngembang dadi ajang ulah raga sing wigati
De Coubertin mundur sawisé Olimpiade Paris taun 1924 lan digantèkké Henri de Baillet-Latour
De Coubertin tetep njabat minangka Présidhèn Kehormatan IOC tekan tilar donyané ing taun 1937 ing Jenewa, Switserlan
Panjenengané dikubur ing Lausanne (markas IOC), nanging jantungé dikubur kapisah ing salah sijining monumen cedhak bongkah-bongkahan ing Olympia kuna
Mèru Gunung Meru (Sangsekerta: मेरु) (ugi dipunsebut Sumeru ingkang ateges "Meru Agung") inggih punika gunung suci wonten ing kosmologi Hindhu lan kosmologi Buda sarta kosmologi Jain, lan dipunanggep minangka pusat alam semesta, kanthi fisik punapa déné metafisik spiritual
Gunung punika minangka papan dunungipun para déwa, utamanipun déwa Brahma lan Dewata sanèsipun
Dipunsebutaken bilih gunung punika inggilipun 84.000 Yojana (sakitar 1,082 juta kilomèter)
Kathah kuil lan candhi Hindhu lan Jain dipunyasa wonten ing wujud simbolis kados gunung suci punika
Wonten ing kosmologi Buda, gunung suci pusat jagat raya alam semesta dipunsebut Sumeru
Wonten ing tradisi Hindhu Gunung Meru jelas dipungambaraken wonten ing aspèk mitos, dipunsebutaken inggilipun 84.000 "Yojana", lan Matahari sarta sapérangan planit wonten ing sistem tata surya sami nglilingi
Nemtokaken lokasi géografis Gunung Meru awrat sanget; amargi dipunsebutaken inggilipun ingkang luar biyasa, sarta dipunsebutaken dipunklilingi déning samodra, katambah malih kanthi manéka kutipan ingkang nyebutaken srengéngé sesarengan kaliyan planit-planetipun nglilingi gunung punika
Bab punika ndadosaken pamadosan saking lokasi géografis gunung Meru awrat sanget kanggé para ilmuwan.
Nanging sapérangan alit ilmuwan ngindéntifikasi gungung Meru utawi Sumeru kaliyan pagunungan Pamir, ing timurlaut Kashmir
Kitab Suryasiddhanta nyebutaken bilih Gunung Meru dumunung wonten ing tengah donya ("bhugola-madhya") ing lemah Jambunada (Jambudwipa)
Narpatijayacharyā, sawijining naskah ingkang asalipun saking abad ke-9 ingkang minangka pérangan ingkang boten dipunterbitaken saking naskah Yāmala Tantra, nyebutaken "Sumeruḥ Prithvī-madhye shrūyate drishyate na tu" ('Su-meru dipunsebutaken mapan wonten ing tengah-tengah donya, nanging boten katingal dumunung wonten ing mrika')
Vārāha Mihira, wonten ing Panch-siddhāntikā, ngakonii bilih Gunung Meru wonten ing Kutub Utara (éwadéné boten wonten gunung ing kutub utara)
Suryasiddhānta, nyebutaken Gunung Meru wonten ing tengah Bumi, wonten ing antawising gunung Sumeru lan Kumeru ingkang sami-sami dumunung wonten ing kutub
Satunggal Yojana saged dipuntafsiraken kanthi ukuran sakitar 11,5 km éwadéné besaranipun pesthi éwah sareng wekdal ingkang gantos
Kados déné lingkar kliling bumi dipunsebutaken agengipun 3.200 Yojana miturut Vārāhamihira, sakedhik langkung alit saking Āryabhatiya, nanging dipunsebutaken agengipun antawis 5.026,5 Yojana ing Suryasiddhānta
Jembatan Adam Kreteg Adam, ugi dipunsebut Rama Setu ateges "Kreteg Rama", inggih punika rantai watu kapur antawisipun pulo Mannar, ing caket Sri Lanka barat laut lan Rameswaram, ing pasisir tenggara India
Miturut kapitadosan Hindhu, kreteg punika dipunyasa déning Rama, inkarnasi Déwa Wisnu, kanggé nylametaken Sita ingkang dipunculik dhateng Alengka déning Rahwana, kados ingkang dipunserat wonten ing kisah "Ramayana"
Kathah inskripsi, koin, pandom pangembara sepuh, referensi dangu, péta religius kuna nandhakaken struktur punika dipunanggep suci déning umat Hindhu
Kreteg punika kapisanan dipunsebutaken wonten ing wiracarita kanthi basa Sanskerta, "Ramayana", gubahan Walmiki
Donya kilén kapisanan manggihaken wonten ing buku "karya sajarah wonten ing abad ke-9" déning Ibnu Khordadbeh wonten ing "Buku tentang Jalan dan Nagara" (sakitar 850 M), ngrujuk dhateng papan ingkang dipunsebut "Set Bandhai" utawi "Kreteg Laut"
Nama Kreteg Rama utawi "Rama Setu" (saking basa Sanskerta; Setu ateges kreteg) kaparingaken dhateng bentang alam mirib kreteg punika wonten ing Rameshwaram, amargi legénda Hindhu gidentifikasikaken minangka kreteg ingkang dipunyasa déning Wanara (manungsa kethèk), bala Rama, ingkang dipun-ginakaken nyebrang dhateng Alengka lan nylametaken garwanipun, Sita saking raja Rakshasa, Rahwana, kados ingkang dipuncariyosaken wonten ing wiracarita "Ramayana"
Amargi misahaken laut India lan Sri Lanka, wewengkon punika dipunsebut "Sethusamudram" ingkang ateges "Kreteg Laut"
Pétanipun dipundamel déning tukang damel péta Walanda wonten ing taun 1747, sumimpen wonten ing Perpustakaan Saraswati Mahal ing Tanjore, nedahaken wewengkon punika minangka "Ramancoil", saking basa Tamil "Raman Kovil" (Kuil Rama) Péta sanès dipunsusun déning J
Rennel taun 1788 kapendhet saking pabukon ingkang sami, nyebut laladan punika minagka Kuil Rama
Peta lainnya terdapat di atlas sajarah Schwartzberg lan sumber-sumber ingkang sanès nyebut laladan kanthi kathah nama kados "koti", "Sethubandha" lan "Sethubandha Rameswaram"
"Ramayana" gubahan Walmiki ngandharaken pembangunan kreteg punika wonten ing sangandhaping komando Rama wonten ing ayat 2-22-76
Péta kapisanan ingkang nyebut laladan punika Kreteg Adam ("Adam's bridge") dipundamel dvning tukang damel péta saking Inggris wonten ing taun 1804, ngrujuk dhateng legénda Islam, ingkang ngandharaken bilih Nabi Adam migunakaken kreteg kanggaé dumugi Puncak Adam wonten ing Sri Lanka, ing pundi piyambakipun jumeneng tobat kanthi satunggal samparan sadanguning 1.000 taun, ninggalaken tandha wujud bolongan ageng kados tapak suku
Ingkang pucuk punapa déné kreteg dipunsukani nama miturut legenda punika.
AS Saint-Étienne Association sportive de Saint-Étienne (]; Luwih kaloka AS Saint-Étienne, ASSE utawa Saint-Étienne) ya iku klub bal-balan sing diadhekaké déning grup kasino, sing asalé saka Saint-Étienne (Loire)
Saint-Étienne ya iku laladan sing tempate ing sisih wétan mengalor jejere prancis ing departemen loire lan laladane Rhône-Alpes
Jeneng penduduk ing ngisi laladan iku ya iku Etienne
Penduduk Etienne ing 2010 ana 171.260 jiwa, kutha iki kutha sing kaping ing prancis
Kutha iki yèn saka Lyon adohe 50 km, yèn nganggo sepur ora nganti 40 menit
Saint Étienne Metropolis iku salah sawijining saka 2 pérangan korbunasi salajengipun Grenoble Alpes metropolis lan nomer 6 kuta sing korbunasi ing Prancis (43 kutha, penduduk nganti 374.600, 13.000 perusahaan lan 146 karyawan)
FC Saint-Étienne resmi dadi club bola profésional awit 1933, FC Saint-Étienne paling tenar ing taun 1960-an nganti 1970-an, nalika menang 8 gelar liga prancis saka 13 mangsa tanding
Ing taun 1976, FC Étienne bisa nembus final liga champion nanging kalah ning Stadion Hampden Park ing Glasgow lawan FC Munchen
Ing taun 2012, FC Saint-Étienne ganep 60 taun tanding ning divisi 1 liga prancis
Awit taun 2011, club bal-balan iki diketuai karo Roland Romeyer lan Bernard Caïazzo, kabehe iku nyekel saham paling akèh ing club iku
Awit 15 desember 2009, klub utama FC Saint-Étienne dilatih déning Christophe Galtier ing divisi 1 ligue prancis
Amerga ngadhek ing kutha indhustri lan pekerja, FC Saint-Étienne klub sing ngadhek saka pekerja
klub iki ngadhek amarga ana paguyuban ulah raga « Amicale des employés de la Société des magasins Casino (paguyuban pagawéan karyawan toko lan perusahaan kasino) » ya iku paguyuban sing ngadhek taun 1912 kaliyan golongan kasino, berbasis ing Saint-Étienne, kanggé dukung kebijakan ulah raga corporatism
slogan paguyuban iku: ijone rantai nalar logis kanggo kebebasan
beberapa wulan salajengipun pangadhekan Asosiasi Federasi Bal-balan Prancis (FFFA), Asosiasi iku luwih kaloka jenenge «Kasino AS» (ASC), mbukak divisi ulah raga bal-balan ing juli 1919
Aora mung iku uga ana cabang atletik lan basket
Ing tanggal 29 Maret 1920, Albert Jacquet ya iku sekertaris jendral perusahaan ing tampune ndadoskake AS Casino dadi «Amical Sporting Club (klub ulah raga penggembira)» kanggo manuti peraturan sing diadopsi saka Federasi, fédherasi ngelarang yèn ana merk dagang ing jeneng klub.
Saklajengen, klub bal-balan iki digandrungi karyawan kasino, punjer pelatihan klub iki ya iku ing "Bridge ass"
7 taun engkas, ing CEO Pierre Guichard, ya iku anak saka pendiri kasino Geoffroy Guichard dadi présidhèn ing klub iku, Pierre Guichard dadi présidhèn klub salajengipun MM
Klub iki gabung karo Universitas Stade forézien ing «Asosiasi atlit Etienne» (SSA), uga tetep nganggo pralambang ijo lan CSA
Ing taun 1930, Federasi Prancis ningkatke profesionalisme ing nagara Prancis
perihal iki wigati kanggo CSA, amarga pemimpin asosiasi iki ngebet kepengen duwé utawa gawé stadion dhéwé
pendiri saka grup kasino ngeki lapangan kanggo klub iki
Amerga dhuweni menejemen sing apik saka asas kekeluargaan.
Madame Tussauds Madame Tussauds inggih punika sawijining musiyum lilin paling misuwur wonten ing London, Inggris, kanthi cabang-cabang ing sapérangan kutha ageng wonten ing donya
Museum punika kapisanan dipundirikaken déning pematung Marie Tussaud
Marie Tussaud (miyos 1761, séda 1850), miyos minangka Marie Grosholtz ing Strasbourg, Perancis
Ibunipun nyambut damel minangka pembantu rumah tangga kanggé Dr
Phillippe Curtius, satunggaling dhokter ingkang ahli wonten ing babagan damel patung lilin